*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*181. számú előterjesztés*

Bátaszék Város Önkormányzat Képviselő-testületének 2021. szeptember 29-én

18 órakor megtartandó ülésére


Vázkerámia lakótelep ingatlantulajdonosainak kérelme

|  |
| --- |
| **Előterjesztő:** dr. Bozsolik Róbert polgármester  **Készítette** : dr. Firle Anna aljegyző  Bozsolik Zoltán mb. városüzemeltetési irodavezető    **Törvényességi ellenőrzést végezte:** Kondriczné dr. Varga Erzsébet jegyző  **Tárgyalja:**  PG Bizottság 2021.09.28. |

**Tisztelt Képviselő-testület!**

Lakossági kezdeményezés érkezett Bátaszék Város Önkormányzatához (a továbbiakban: Önkormányzat), miszerint a Vázkerámia ltp. ingatlantulajdonosai a **Bátaszék, 0128/16 hrsz. alatt nyilvántartott, kivett, saját használatú út megnevezésű, 1579 m2 nagyságú ingatlant ingyenesen át kívánják ruházni az Önkormányzatra**, amennyiben az vállalja, hogy az átruházást követően belterületi közútként kezeli (üzemelteti, fenntartja, ellenőrzi és vizsgálja) a fent megnevezett ingatlant.

A 0128/16 hrsz. alatti ingatlan 24 magánszemély tulajdonában van, vezetékjog, özvegyi jog, végrehajtási jog, jelzálogjog továbbá elidegenítési és terhelési tilalom terheli.





A Városüzemeltetési Iroda munkatársai megtekintették a 0128/16. hrsz. alatti ingatlant. **Az út** **műszaki állapotfelmérése során az alábbi megállapításokat** **tették:**

* A meglévő részben beton, részben aszfalt burkolatú út csak egy része helyezkedik el ezen ingatlan területhatárán belül. Pontos elhelyezkedésére geodéziai felmérést kell végezni. Ezek alapján **várhatóan telekhatár rendezés szükséges**.
* Az ingatlanon magánszemély által épített fedett gépjármű beálló létesült.
* Az út melletti **csapadékvíz elvezetésére/elszivárogtatására alkalmas árok csak részben található meg**.
* Az ingatlan területén közvilágítási kandeláber sor helyezkedik el.
* A burkolat szélessége 3,50m. A teljes hossz 168m.
  + **0+000-0+045 km.sz.** között beton burkolat található. **A teljes felület repedezett.**
  + 0+045-0+168 km.sz. között szórt alapra egy rétegű aszfaltburkolat készült süllyesztett szegélyek között.
    - **0+045-0+055 km.sz.** **között 2m szélességben** **teljes pályaszerkezet csere szükséges.**



* + - **0+078-0+105 km.sz. között teljes szélességben** **teljes pályaszerkezet csere szükséges.**



* + - **0+144-0+154 km.sz. között teljes szélességben teljes pályaszerkezet csere szükséges.**



Az ingatlan műszaki állapotát és az Önkormányzat költségvetését áttekintve a következőt javasoljuk: az átvételre sor kerülhetne, amennyiben a Vázkerámia lakótelepet alkotó épületek tulajdonosai lakóingatlanonként (helyrajziszámonként), egyszeri 100.000 Ft – azaz összesen 1.200.000 Ft - összeggel hozzájárulnának a következő években történő felújítási munkálatok elvégzéséhez a tulajdonátruházást megelőzően, továbbá gondoskodnának a telekhatár-rendezésről és az ingatlan tehermentesítéséről.

**Az útburkolat pályaszerkezet cseréje és csapadékvíz elvezetésére/elszivárogtatására kialakítandó árok szakasz építési munkálatainak becsült költsége: 6.500.000,-Ft.**

**H a t á r o z a t i j a v a s l a t:**

**a Bátaszék, 0128/16 hrsz. alatti ingatlan átvételére**

Bátaszék Város Önkormányzata Képviselő-testülete

a Bátaszék, 0128/16 hrsz. alatt nyilvántartott, kivett, saját használatú út megnevezésű, 1579 m2 nagyságú ingatlan ellenérték szolgáltatása nélküli átvételével egyetért, azt jóváhagyja, amennyiben az ingatlan jelenlegi – Vázkerámia lakótelepet alkotó épületek – tulajdonosai, a tulajdonátruházást megelőzően vállalják

1. a telekhatár-rendezést és annak költségeit;
2. az út felújításához szükséges egyszeri, lakóingatlanonként 100.000 Ft összegű befizetést;
3. továbbá az ingatlan tehermentesítését.

*Határidő:* 2021. november 30.

*Felelős*: dr. Bozsolik Róbert polgármester

(szerződés aláírásáért)

*Határozatról értesül*: Tulajdonosok

Bátaszéki KÖH Városüz. Iroda

Bátaszéki KÖH Pénzügyi Iroda

irattár